Cuneiform Tablet Kt 88/k 6 (AKT 7a 179a)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
li-ba-a ù a-šur-SIPA a-ṣé-er en-um-a-šùr DUMU sú-en₆-na-da ù en-na-nim DUMU a-zu-a ṭup-pá-a a-na bu-ru-uš-ḫa-dum iš-pu-ru-nim um-ma šu-nu-ma lu-qú-tám ša a-ṣé-ri-ku-nu li-ba-a ú-šé-bi-lá-ni lu-qú-tum a-na ša a-šùr-SIPA i-tù-ar lu-qú-tám a-na KÙ.BABBAR dí-na-ma KÙ.BABBAR a-na ṣé-er a-šùr-SIPA ku-un-kà-ma šé-bi-la-nim iš-tù lu-qú-tím e-ru-ba-ni wa-ar-kà-nim ṭup-pá-am na-áš-pá-ar-tám a-šùr-SIPA ù li-ba-a iš-pu-ru-nim IGI en-na-nim en-um-a-šùr DUMU sú-en₆-na-da ta-pá-i a-na a-wa-tim a-ni-a-tim kà-ru-um kà-ni-iš i-dí-ni-a-tí-ma ší-bu-tí IGI GÍR ša a-šùr a-dí-in en-um-a-šùr ta-pá-i